మర్రి రాజశేఖర్‌రెడ్డి

మర్రి రాజశేఖర్‌ రెడ్డి తెలంగాణ రాష్ట్రానికి చెందిన రాజకీయ నాయకుడు, సామాజిక కార్యకర్త, విద్యావేత్త. ఈయన మర్రి లక్ష్మణ్ రెడ్డి ఇన్స్టిట్యూట్ ఆఫ్ టెక్నాలజీ (దుండిగల్), మరికొన్ని విద్యాసంస్థలకు చైర్మన్, డైరెక్టర్‌గా బాధ్యతలు నిర్వర్తిస్తున్నాడు. మర్రి రాజశేఖర్‌రెడ్డి 2019 లో ప్రత్యక్ష రాజకీయాల్లోకి వచ్చాడు.

జీవిత విషయాలు  
మర్రి రాజశేఖర్రెడ్డి 1970 జూన్ 17న హైదరాబాద్ లో జన్మించారు. ఆయన తండ్రి లక్ష్మణ్ రెడ్డి, తల్లి అరుంధతిరెడ్డి, రాజశేఖర్‌ గారికి మమత రెడ్డి తో వివాహం జరిగింది. వీరికి ఒక కుమార్తె, ఒక కుమారుడు ఉన్నారు.

విద్యారంగ సేవలు 
తన తండ్రి లక్ష్మణ్రెడ్డి ని స్ఫూర్తి గ తీసుకుని సమాజంలో మార్పులను తీసుకురావాలంటే విద్యను మాధ్యమికరంగంగా ఇంజనీరింగ్విద్య ను మరింత విస్తరించాలని చిన్న వయసులోనే ఈ రంగంలోకి ప్రవేశించి మారుతున్న పోటీ ప్రపంచానికి విద్యావసరాలను తగిన విధంగా రాజశేఖర్రెడ్డి నూతన సంస్కరణలను తీసుకువస్తూ,  అంచెలంచెలుగా ఎదిగి నేడు ఇన్స్టిట్యూట్ ఆఫ్ ఏరోనాటికల్ ఇంజనీరింగ్,  ఎం.ఎల్.ఆర్. ఇన్స్టిట్యూట్ ఆఫ్ టెక్నాలజీ, ఎం.ఎల్.ఇర్. ఇన్స్టిట్యూట్ ఆఫ్ టెక్నాలజీ అండ్ మేనేజ్‌మెంట్ లకు చైర్మన్ గా, వర్ధమాన్ కాలేజ్ ఆఫ్ ఇంజనీరింగ్, సెయింట్ మార్టిన్స్ ఇంజనీరింగ్ కలశాలలో ఉన్నత పదవులను నిర్వర్తిస్తున్నారు.

సామాజిక సేవ 
సమాజం లో తనవంతు సహాయం చేయాలన్న సేవాదృక్పధం తో వివిధ వర్గాలకు రాజశేఖర్ రెడ్డి విద్యార్థులకు, ప్రతిభావంతులకు, పేదవర్గాలకు, క్రీడల్లో రాణిస్తున్న వారికి  ఉపకార వేతనాలను తన విద్యాసంస్థల ద్వారా అందిస్తున్నారు. మేడ్చల్ మల్కాజ్గిరి లో ఆరు గ్రామాలను దత్తత తీసుకుని విద్యా, వైద్య, మౌలిక వసతులకు పెద్ద పీఠ వేస్తూ అభివృద్ధి కార్యక్రమాలు చేస్తున్నాడు. దేశంలోనే ఎక్కువ కార్మికులు కలిగినట్టి హైదరాబాద్ కరోనా, లాక్ డౌన్ సమయంలో ఈ ప్రాంతాలనుండి ఇతర ప్రాంతాలకు వెళ్తున్న వలస కార్మికులకు రోజువారీ కూలీలు, ఆశ్రియులకు భోజన, వసతి మరియు రవాణా ఏర్పాట్లు చేసాడు. మేడ్చల్ జిల్లాలో మున్సిపాలిటీ, ఫ్రంట్ లైన్ వర్కర్ లకి (పారిశుద్ధ్య ,వైద్య ,పోలీస్ ,మీడియా) వారికి PPE కిట్ లను అలాగే నిత్యావసర సరుకులను వితరణ చేసాడు. అనాధ వృద్ధాశ్రమాలకు, సామాజిక సేవ సంస్థలకు, కరోనా సమయంలో సరిపడా నిత్యావసర సరుకులను అందజేశారు . ముఖ్యమంత్రి సహాయ నిధికి 30 లక్షల రూపాయలను ఆర్ధిక సహాయంగా అందించారు. తాను నెలకొల్పిన అరుంధతి హాస్పిటల్ లో ఉచితంగా 5000 పైగా సర్జరీస్ చేయించారు.

రాజకీయరంగం 
రాజశేఖర్‌రెడ్డి సమీప బంధువు సి.హెచ్. మల్లారెడ్డి రాష్ట్ర మంత్రిగా ఉన్నాడు. మర్రి రాజశేఖర్ రెడ్డి ముఖ్యమంత్రి కేసీఆర్‌ చేస్తున్న అభివృద్ధి పనులకు ఆకర్షితుడై 2019లో తెలంగాణ రాష్ట్ర సమితి పార్టీలో చేరి 2019లో మల్కాజిగిరి పార్లమెంట్‌కు పోటీ చేసి ఓటమిపాలయ్యాడు. ఆ తరువాత  మల్కాజ్‌గిరి లోకసభ నియోజకవర్గం ఇన్‌చార్జిగా పనిచేశాడు. 2023 ఏప్రిల్ 09న కంటోన్మెంట్ అసెంబ్లీ ఇన్‌చార్జిగా నియమితుడయ్యాడు. 

2023లో జరిగే శాసనసభ ఎన్నికల్లో మల్కాజ్‌గిరి అసెంబ్లీ నియోజకవర్గం స్థానానికి మైనంపల్లి హన్మంతరావు పేరు ఖరారు కాగా తన కుమారుడికి మెదక్ సీటు ఇవ్వకపోవడంతో ఆ పార్టీకి రాజీనామా చేయడంతో అక్టోబర్ 18న మర్రి రాజశేఖర్‌ రెడ్డికి పార్టీ అధ్యక్షుడు కేసీఆర్ బి ఫారం అందజేశాడు.

మూలాలు 

1970 జననాలు
హైదరాబాదు జిల్లా వ్యక్తులు
హైదరాబాదు జిల్లా సామాజిక కార్యకర్తలు
హైదరాబాదు జిల్లా రాజకీయ నాయకులు
తెలంగాణ రాష్ట్ర సమితి రాజకీయ నాయకులు